Publication: Magyar Közlöny
Issue: MK-2007-186 (Year: 2007, Number: 186)
Era: 2004-2010
Section: az 52/2005. (XII. 28.) PM rendelethez
Paragraph Index: 1549

2. Az adatszolgáltatás formai követelményei A Felügyeleti jelentések formáját, szerkezetét megváltoztatni nem lehet. A táblák szöveges mezõibe történõ adatbevitelkor vesszõ karakter nem használható. Az adatszolgáltatást elektronikus úton, a Felügyelet jelentésfogadó rendszerén keresztül, közigazgatási felhasználásra alkalmas, legalább fokozott biztonságú aláíró tanúsítvánnyal ellátva kell teljesíteni. Az adatszolgáltatást a Felügyelet akkor tekinti teljesítettnek, ha a pénzügyi intézmény (beleértve a külföldi pénzügyi vállalkozás fióktelepét is) az idõszaknak megfelelõ teljes jelentést beküldte. Az adatot nem tartalmazó, valamint nemleges táblát is meg kell küldeni a Felügyelet részére oly módon, hogy ezen táblák összesítõ sorait ki kell tölteni 0 (nulla) értékkel. Abban az esetben, ha a Felügyelet megállapítja, hogy a pénzügyi vállalkozás adatszolgáltatása javításra szorul (pl. téves adatközlés és/vagy belsõ adatlapok közötti egyezõségek hiánya miatt), a javított táblázatot a teljes jelentéssel együtt a formai követelményeknek megfelelõen – a Felügyelettõl érkezett javításra vonatkozó, írásos felhívást követõ – 2 munkanapon belül a Felügyelet részére meg kell küldeni abban az esetben is, ha azt a pénzügyi vállalkozás felügyelõjével szóban egyeztette. Egy táblázatnak tekintendõk az azonos sorszámmal és betûvel ellátott adatlapok. A módosított táblákban a javítás miatt módosuló minden sort (beleértve az összegzõ sorokat is) a módosított adat oszlopban „M”-mel kell megjelölni és a teljes jelentést (a nem módosított táblát is) kell megküldeni. Abban az esetben, ha a pénzügyi vállalkozás önellenõrzési vagy belsõ ellenõrzési stb. tevékenysége folytán derül ki, hogy jelentõs mértékû eltérés mutatkozik, és a pénzügyi vállalkozás nyilvántartása alapján szolgáltatott adatok korrekcióra szorulnak, akkor a módosítást visszamenõleg attól az idõszaktól kezdve kell végrehajtani, amelyben az adat módosításra szorul. A hibafeltárásra vonatkozó jegyzõkönyvet, dokumentumot a jelentéshez mellékelni kell. A módosított adatszolgáltatatást attól a negyedévtõl kezdõdõen kell visszamenõlegesen javítani, amikor az adat módosult. 2007/186. szám A jelentõ táblák szélén – az azonosítást és a számítógépes feldolgozást elõsegítõ – PSZÁF sorkód elsõ kettõ (szám és betû) jele a táblahivatkozást, a harmadik szám (vagy betû) a fõbb csoporto(ka)t, a negyedik szám (vagy betû) az alcsoporto(ka)t jelöli. A további szám (vagy betû) jelek az alcsoporthoz, vagy azon belül az egyes csoport(ok)hoz tartozó bontást, részletezést jelenti. Az egyes tevékenységet, kockázatot részletezõ (ismétlõ soros) táblák esetében a csoportosításon túlmenõen a tételek felsorolása sorszámozással történik. Ahol az ügyfél nevét fel kell tüntetni a jelentésben, ott a megnevezés oszlopban az ügyfél teljes nevét meg kell adni. A Törzsszámnál az ügyfél adószámának elsõ nyolc számjegyét kell beírni. A kisvállalkozók, azaz a jogi személyiséggel nem rendelkezõ vállalkozások esetében is be kell írni az adószám elsõ nyolc számjegyét a Törzsszám oszlopba. Magánszemély (lakossági ügyfél) esetében a jelentés megnevezés oszlopában az ügyfél teljes neve mellett az anyja nevét is fel kell tüntetni, a Kódjelnél „S” betûjelet kell beírni, a Törzsszámnál a születési idõpontot kell megadni. Az olyan magánszemélyek esetében, akik az adott ügylet jellege következtében azonosítatlanok (pl. a záloghitelezésnél anonim ügyfelek), a megnevezéshez „Ismeretlen név” megjegyzést, a Kódjelnél „S” betûjelet kell beírni, a törzsszámhoz az elektronikus adatszolgáltatáshoz használt 00001333 számjelet kell beírni. A nem ismert vállalkozásokat „azonosítatlan szervezet” néven 90000025 törzsszámmal kell jelenteni. Külföldiek esetén a név mellett fel kell tüntetni az ügyfél székhelyét is és a Törzsszám oszlopba „8” számjelet. A külföldi hitelintézetek esetében a törzsszám helyébe a SWIFT kódot kell beírni. Azokon a táblákon, ahol Kódjel is szerepel a külföldiek esetében a kódjel oszlopba az ország – az MNB által is használt két betûjeles ISO kódját kell alkalmazni. (Az országkódok alkalmazásának teljes körûnek, egyértelmûnek és beazonosíthatónak kell lenni.) A már bejelentett adatokban bekövetkezett változásokat a módosított sorok végén „M”-mel kell jelezni.

Source: https://magyarkozlony.hu/hivatalos-lapok/43c392bec0b2c6a164135ff9ab4cf9d61e9ff632/dokumentumok/afcbfa76e55e37ed988cc9cad441e94f6f55c82a/letoltes